న్యూఢిల్లీ: దసరా, దీపావళి,  ఛాత్  పండుగ సీజన్లో ప్రయాణికుల రద్దీని దృష్టిలో పెట్టుకుని 4 వేల ప్రత్యేక రైళ్లను నడుపనున్నట్టు కేంద్ర సమాచార, రైల్వే శాఖ సహాయ మంత్రి మనోజ్ సిన్హా తెలిపారు. ఢిల్లీ, ఇతర ప్రధాన నగరాల నుంచి ఈ రైళ్లు నడుస్తాయని చెప్పారు. మంగళవారంనాడు మీడియాతో ఆయన మాట్లాడుతూ, గత ఏడాది ఇదే సీజన్లో 3,800 ప్రత్యేక రైళ్లు నడపినట్టు చెప్పారు. పెరుగుతున్న ప్రజల అవసరాలను దృష్టిలో పెట్టుకుని ఈసారి కొత్త ట్రైన్ల కోసం అంతగా ప్రాధాన్యం లేని రైళ్లను రద్దు చేస్తామని, ప్రత్యేక రైళ్లకు 9,500 అదనపు కోచ్లను జోడిస్తామని చెప్పారు. ప్రయాణికుల రద్దీ ఎక్కువగా ఉంటే ఫ్లాట్ఫాం టిక్కెట్ల అమ్మకాలు నిలిపివేసి, ఫుట్ ఓవర్ బ్రిడ్జిల వినియోగానికి తగ్గిస్తామని చెప్పారు. ప్రయాణికుల క్షేమం, భద్రత కోసం అదనపు రైల్వే ప్రొటక్షన్ ఫోర్స్ను పిలిపిస్తామని మంత్రి తెలిపారు. అలాగే తాగునీరు, అంబులెన్స్, ఔషధాలు, వీల్చైర్లు వంటివి తగినంతగా అందుబాటులో ఉంచుతామన్నారు. ఎలాంటి ఆలస్యానికి తావులేకుండా నిర్దేశిత సమయానికే రైళ్లు గమ్యస్థానాలకు బయలుదేరడం ద్వారా ప్రయాణికులు ఎలాంటి ఇబ్బంది పడకుండా చూస్తామని భరోసా ఇచ్చారు. రద్దీ, గందరోళానికి తావీయకుండా రిజర్వేషన్ల కోసం ప్రత్యేక టికెట్ బుకింగ్ కౌంటర్లు ఏర్పాటు చేస్తామని సిన్హా తెలిపారు.
newdhilly: dasara, deepaavali,  chaat  panduga seejanlo prayaanikula raddeeni drushtilo pettukuni 4 vela pratyeka raillanu nadupanunnattu kendra samachara, railve saakha sahaya mantri manoz sinha telipaaru. dhilli, itara pradhaana nagaraala nunchi ee raillu nadustaayani cheppaaru. mangalavaaramnaadu meediatho aayana maatlaadutuu, gatha edaadi ide seejanlo 3,800 pratyeka raillu nadapinattu cheppaaru. perugutunna prajala avasaraalanu drushtilo pettukuni eesaari kotta trainla kosam antagaa praadhaanyam laeni raillanu raddu chestamani, pratyeka raillaku 9,500 adanapu kochlanu jodistamani cheppaaru. prayaanikula raddi ekkuvagaa unte flatphom tikketla ammakaalu nilipivesi, fut ovar bridgela viniyogaaniki taggistaamani cheppaaru. prayaanikula kshemam, bhadrata kosam adanapu railve protuction forsnu pilipistaamani mantri telipaaru. alaage taguneeru, ambulens, aushadhaalu, veelchairlu vantivi taginantagaa andubaatulo unchutaamannaaru. elanti aalasyaaniki tavulekunda nirdesita samayanike raillu gamyasthaanaalaku bayaluderadam dwara prayaanikulu elanti ibbandi padakunda chustamani bharosa icharu. raddi, gandarolaaniki taviyakunda reservationla kosam pratyeka ticket buking counterlu erpaatu chestamani sinha telipaaru.